text: [{"text_idx": "#000004", "text": "Koreen Jijjiirama Dhaabbilee hawaasa muslimaa baatii kudhan dura muummicha ministeraa Dr Abiy Ahmadiin dhimma hawaasa muslimaa irratti qorannoo geggeessuun rakkoo jiruuf furmaata akka kaa\u2019u hundeeffamuun ni yaadatama. Haaluma kanaan koreen kun hujiiwwan barbaachisaan adda qoddaachuun hayyootaa fi ogeeyyata gara garaa dabalatee hujii isaa kan xumure tahuus baatii tokko dura ibsa kenneen beeksisee ture. Koreen kun ibsa isaa irratti, Korri Walii galaa eega geggeeffamee booda hujiin caasaa Majliisaa akka haarayaatti ijaaruu kan jalqabamu tahuu hime."}, {"text_idx": "#000006", "text": "Haata\u2019u malee hoggantoonni majliisa koree kana keessatti argaman, walgahii koree kanaa yeroo adda addaa irratti argamuu dhabuun hojjii koreen kun hojjatu gufachiisaa kan turan yoo tahu, qaamota koree kanaan ala jiranii fi tokkummaa hawaasa muslimaa diiguuf socho\u2019an waliin tahuun walgahiin kun akka hin molkoofne kan socho\u2019aa turan tahuu maddeen nuf ibsan."}, {"text_idx": "#000007", "text": "Dabalataanis gareen tokkummaa hawaasa muslimaa diiguuf socho\u2019aa jiru kun hujii Koreen Jijjiirama Dhaabbilee Hawaasa Muslimaa dalagu fudhatama hin qabu jechuun, hawaasa muslimaa qoqqooduu irratti majliisa waliin nannolee heddu keessa socho\u2019uun ummata kan burjaajessaa jiran tahuun beekameera. Haaluma kanaan hoggantoonni Majlisaa gama keennaan qophii barbaachisu waan hin xumuriniif guyyaan koraa yeroo biraatti akka dabru jechuun mootummaa kan gaafatan tahuun beekameera."}, {"text_idx": "#000008", "text": "Dhuma irrattis koreen hawaasa muslimaa Korri guddaan kun yeroo karoorfametti akka geggeeffamuuf yaalii cimaa kan godhe tahus,gama mootummaatiin ammoo \u201cmuummichi ministeeraa haala yeroo biyyattiin keessa jirtuun wal qabatee hujiin wanta itti baay\u2019ateef, Bittoteeysa 21/2011tti argamuu wanta hin dandeenyeef wal gahichi yeroo biraatti akka dabru\u201dyaada jedhu kan dhiheesse tahuun beekamee jira. Haata\u2019u malee guyyaan korri kun itti geggeeffamu yoom akka tahu hanga ammaatti wanti murtaahe hin jiru."}, {"text_idx": "#000016", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]